ועדת הכספים, כנסת 17, פרוטוקול מספר 206, 2006-12-12 10:00

יעקב ליצמן: אני פותח את ישיבת ועדת הכספים.

רחל נוימן: ברשימה יש עשרים עמותות.

רחל נוימן: אתמול בערב דיברתי עם נציג רשם העמותות והוא אישר שלכולם יש אישור ניהול תקין, כך שמבחינת ניהול תקין אין בעיה.

רחל נוימן: שתי העמותות האחרונות – שמן ששון, ודעו וחיו – כבר הוצגו ב-23 באוקטובר בוועדת הכספים.

יעקב ליצמן: הן אושרו?

רחל נוימן: לא אושרו.

יעקב ליצמן: שגית אומרת שאושרו.

רחל נוימן: לפי הפרוטוקול שמונח לפניי, נאמר בפירוש שתקום ועדת משנה.

קריאה: לא הצבענו.

קריאה: הוצאנו את זה.

יעקב ליצמן: אני לא מצביע פעמיים.

רחל נוימן: הפרוטוקול לפניי.

שגית אפיק: אני מצטטת את הדברים של חבר הכנסת ראובן ריבלין בישיבה: "אני מציע כך: כדי שלא ייאמר שאנחנו מפלים, אנחנו מאשרים כפוף לבדיקה האם העמותות עומדות בקריטריון החוק לגבי מיסיונריות.

שגית אפיק: היושב-ראש אמנון כהן: אישרנו בכפוף לכך.

שגית אפיק: תודה רבה".

שגית אפיק: הבדיקה האם הן עומדות בקריטריונים של מיסיונריות היא בדיקה שלך ואת חזרת אליי והשבת לי שעשית את הבדיקה ואין להן מיסיונריות.

שגית אפיק: לכן מבחינה משפטית זה אושר.

יעקב ליצמן: על שתי אלה אנחנו לא מצביעים.

יעקב ליצמן: אני מצביע עד מספר 19, לא כולל 19.

יעקב ליצמן: מי בעד?

חיים אורון: אי אפשר.

חיים אורון: צריך להצביע על הכול יחד.

יעקב ליצמן: הצבענו על זה.

יעקב ליצמן: אומרת היועצת המשפטית שהצבענו על שתיהן.

יעקב ליצמן: מי בעד?

יעקב ליצמן: מי נגד?

ראובן ריבלין: ברגע שאמרה נציגת המשרד שהיא בדקה לאחר שהאישור בכפוף לבדיקה שלה, היא בדקה.

ראובן ריבלין: ..

קריאה: - - -

ראובן ריבלין: תשמע תשמע, אני אומר את זה לפרוטוקול.

ראובן ריבלין: ברגע שנציגת המשרד באה ואמרה שלאחר.

ראובן ריבלין: ..

יעקב ליצמן: איזה משרד?

רחל נוימן: רשות המסים.

ראובן ריבלין: בסדר, נציגת המשרד המבקש אמרה שלאחר האישור על תנאי היא בדקה את התנאי והדבר עומד בתנאי, זה מאושר.

ראובן ריבלין: זה הכל.

יעקב ליצמן: אושר (חוץ ממספר 19 ו-20) רשימת העמותות המאושרות לעניין סעיף 46 לפקודת מס הכנסה: העמותות הבאות כבר אושרו לעניין סעיף 46 לפקודת מס הכנסה בישיבת ועדת הכספים מיום א' בחשון התשס"ז (23 באוקטובר 2006): תודה רבה.